CELEX: E2017P0003
Language: hr
Date: 2017-02-01 00:00:00
Title: Postupak koji je 1. veljače 2017. Nadzorno tijelo EFTA-e pokrenulo protiv Islanda (Predmet E-3/17)

6.4.2017   
            
            
               HR
            
            
               Službeni list Europske unije
            
            
               C 108/17
            
         Postupak koji je 1. veljače 2017. Nadzorno tijelo EFTA-e pokrenulo protiv Islanda
   (Predmet E-3/17)
   (2017/C 108/15)
   Nadzorno tijelo EFTA-e, koje zastupaju Carsten Zatschler i Maria Moustakali, zastupnici Nadzornog tijela EFTA-e, 35 Rue Belliard, 1040 Bruxelles, Belgija, pokrenulo je 1. veljače 2017. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva da ustvrdi:
   
               1.
            
            
               zadržavanjem na snazi sustava izdavanja odobrenja za svježe meso i proizvode od mesa kako je utvrđeno u članku 10. Akta br. 25/1993 i člancima 3., 4. i 5. Uredbe (IS) br. 448/2012 Island nije ispunio svoje obveze iz akta iz točke 1.1.1. poglavlja I. Priloga I. Sporazumu o EGP-u, Direktiva Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta, kako je izmijenjen i prilagođen Sporazumu o EGP-u njegovim Protokolom 1. i sektorskim prilagodbama u njegovu Prilogu I., a posebno članka 5. te direktive.
            
         
               2.
            
            
               Troškove postupka snosi Island.
            
         
      Pravna pozadina i činjenična osnova te navedeni razlozi:
   
   
               —
            
            
               Nadzorno tijelo EFTA-e (ESA) tvrdi da je Island prekršio svoje obveze na temelju Uredbe 89/662/EEZ zadržavanjem na snazi sustava izdavanja odobrenja za uvoz, među ostalim, svježeg mesa i proizvodâ od mesa.
            
         
               —
            
            
               ESA tvrdi da su pravila u pogledu unutarnje trgovine u EGP-u proizvodâ životinjskog podrijetla i veterinarskih pregleda usklađena na razini EGP-a. Veterinarski pregledi proizvodâ životinjskog podrijetla u unutarnjoj trgovini u EGP-u uređeni su Direktivom Vijeća 89/662/EEZ. Njezin je glavni cilj potpuno ukloniti veterinarske preglede na unutarnjim granicama EGP-a, istodobno jačajući preglede na polazišnoj točki. Nadležna tijela odredišne države članice EGP-a smiju neselektivnim provjerama na licu mjesta provjeravati samo usklađenost s relevantnim zakonodavstvom EGP-a.
            
         
               —
            
            
               ESA tvrdi da zadržavanjem na snazi sustava izdavanja odobrenja za uvoz svježeg mesa i proizvodâ od mesa Island nameće dodatne zahtjeve, koji nisu dopušteni u okviru veterinarskih pregleda usklađenom na razini EGP-a.
            
         
               —
            
            
               Prema ESA-i, neusklađenost nametanja takvih dodatnih zahtjeva s pravom EGP-a Sud EFTA-e već je potvrdio u svojoj presudi u predmetu E-17/15 Ferskar kjötvörur ehf. protiv države Islanda.